Toshkent shahridagi kichik sanoat zonalarida ishtirok etuvchi tashkilotlar tomonidan imtiyozlarni qoʻllash tartibi toʻgʻrisidagi nizomni tasdiqlash haqida
(resolution, 2023-07-26)

Oʻzbekiston Respublikasining Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi, Oʻzbekiston Respublikasi Prezidentining 2017-yil 18-maydagi PQ-2973-son “Toshkent shahrida kichik sanoat zonalarini tashkil etish toʻgʻrisida”gi qaroriga muvofiq Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi qaror qiladi: 1. Toshkent shahridagi kichik sanoat zonalarida ishtirok etuvchi tashkilotlar tomonidan imtiyozlarni qoʻllash tartibi toʻgʻrisidagi nizom ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. Ushbu Nizom Oʻzbekiston Respublikasining Soliq kodeksi, Oʻzbekiston Respublikasi Prezidentining 2017-yil 18-maydagi PQ-2973-son “Toshkent shahrida kichik sanoat zonalarini tashkil etish toʻgʻrisida”gi qaroriga muvofiq Toshkent shahridagi kichik sanoat zonalarida ishtirok etuvchi tashkilotlar tomonidan imtiyozlarni qoʻllash tartibini belgilaydi. 1. Oʻzbekiston Respublikasi Prezidentining 2017-yil 18-maydagi PQ-2973-son “Toshkent shahrida kichik sanoat zonalarini tashkil etish toʻgʻrisida”gi qarorining 7-bandiga muvofiq Toshkent shahrida kichik sanoat zonalarida tashkil etilayotgan tashkilotlar (bundan buyon matnda KSZ ishtirokchilari deb yuritiladi) Toshkent shahrida kichik sanoat zonalari hududida joylashtirish toʻgʻrisida qaror qabul qilingan kundan eʼtiboran ikki yil muddatga yuridik shaxslarga solinadigan mol-mulk soligʻi va foyda soligʻi, shuningdek yagona soliq toʻlovidan (soliqqa tortishning soddalashtirilgan tizimini qoʻllayotgan subyektlar uchun) ozod qilinadi (bundan buyon matnda soliq imtiyozlari deb yuritiladi). 2. Soliq imtiyozlari KSZ ishtirokchilari tomonidan eng kam ish haqining 3000 baravaridan kam boʻlmagan miqdorda investitsiya kiritish sharti bilan taqdim etiladi. Agar tashkilotni kichik sanoat zonasi hududida joylashtirish toʻgʻrisida qaror qabul qilingan kundan eʼtiboran bir yil davomida kiritilgan investitsiyalar hajmi eng kam ish haqining 3000 baravaridan kam boʻlsa, soliq imtiyozlari bekor qilinadi hamda ularni qonunchilik hujjatlarida belgilangan tartibda toʻlash majburiyati tiklanadi. Bunda keyingi yillarda KSZ ishtirokchisi soliq imtiyozlarini qoʻllash huquqini yoʻqotadi. 3. Agar KSZ ishtirokchisining yillik sof tushumi eng kam ish haqining 2000 baravaridan kam boʻlsa, soliq imtiyozlari bekor qilinadi hamda ularni tegishli 12 oylik davr uchun qonunchilik hujjatlarida belgilangan tartibda toʻlash majburiyati tiklanadi. Soliq imtiyozlarini qoʻllash maqsadida yillik sof tushum yuridik shaxs KSZ ishtirokchisi boʻlgan oydan boshlab har 12 oylik davr uchun olingan sof tushumdan kelib chiqib aniqlanadi. KSZ ishtirokchilari yillik sof tushumini tasdiqlash uchun hisobot davri uchun taqdim etiladigan Yuridik shaxslardan olinadigan foyda soligʻi hisob-kitobi yoki Yagona soliq toʻlovi hisob-kitobiga mazkur Nizomning ilovasiga muvofiq shakldagi 12 oylik davr uchun yillik sof tushum toʻgʻrisidagi maʼlumotnomani ilova qiladilar. Bunda maʼlumotnoma yuridik shaxs KSZ ishtirokchisi boʻlgan oydan boshlab har 12 oylik davr uchun tuziladi. 4. Agar ishlab chiqarilgan mahsulotning eksport ulushi realizatsiyaning umumiy hajmida kamida 30 foizini tashkil qilsa, soliq imtiyozlarning amal qilish muddati yana ikki yilga uzaytiriladi. Bunda imtiyozlarni uzaytirish davrida KSZ ishtirokchisi ushbu Nizomning 3-bandida nazarda tutilgan shartlarni bajarishi kerak. Agar qoʻshimcha imtiyozli davrning birinchi yili yakuni boʻyicha ishlab chiqarilgan mahsulotning eksport ulushi realizatsiyaning umumiy hajmida 30 foizidan kam boʻlsa, soliq imtiyozlari ushbu davr uchun bekor qilinadi, ularni qonunchilik hujjatlarida belgilangan tartibda toʻlash majburiyati tiklanadi va KSZ ishtirokchisi keyinchalik soliq imtiyozlarini qoʻllash huquqini yoʻqotadi. Agar qoʻshimcha imtiyozli davrning ikkinchi yili yakuni boʻyicha ishlab chiqarilgan mahsulotning eksport ulushi realizatsiyaning umumiy hajmida 30 foizidan kam boʻlsa, soliq imtiyozlari ushbu davr uchun bekor qilinadi, ularni qonunchilik hujjatlarida belgilangan tartibda toʻlash majburiyati tiklanadi. Bunda qoʻshimcha imtiyozli davrning birinchi yili uchun soliq imtiyozlari saqlab qolinadi. 5. KSZni boshqarish direksiyasi tashkilotni KSZ ishtirokchisi sifatida joylashtirish toʻgʻrisida qaror qabul qilingan sanadan boshlab bir kun ichida yuridik shaxslarning roʻyxatdan oʻtgan joyi boʻyicha davlat soliq xizmati organlariga xabar tariqasida quyidagilarni yuboradi: kichik sanoat zonalarida tadbirkorlik subyektlarini tanlash va joylashtirish boʻyicha tanlov komissiyasi qarorining koʻchirma nusxasi; loyihani amalga oshirish toʻgʻrisidagi kelishuvda nazarda tutilgan KSZ ishtirokchisi tomonidan kiritilgan investitsiyalar hajmi toʻgʻrisidagi maʼlumotlar. Agar investitsiyalar yil davomida kiritilsa, unda maʼlumotlar belgilangan muddat tugagandan keyingi oyning 10-sanasidan kechiktirmay taqdim etiladi. 6. Agar birinchi yilda KSZ ishtirokchisining yillik sof tushumi eng kam ish haqining 2000 baravaridan kam boʻlsa, ikkinchi yilda esa sof tushum hajmi belgilangan miqdorga muvofiq kelsa (eng kam ish haqining 2000 baravaridan kam boʻlmasa), KSZ ishtirokchisi tomonidan faqatgina ikkinchi yil uchun soliq imtiyozlarini qoʻllash huquqi saqlanib qolinadi. 7. Agar faoliyat yuritayotgan tashkilot kichik sanoat zonasida oʻzining filialini yoki alohida boʻlinmasini ochsa yoki kichik sanoat zonasida roʻyxatdan oʻtgan tashkilot kichik sanoat zonasidan tashqarida oʻzini faoliyatini yuritsa, bunday tashkilot kichik sanoat zonasida va uning tashqarisidagi faoliyat bilan bogʻliq daromadlarni va mol-mulkni alohida hisobini yuritishi lozim. Bunda, imtiyozlar faqatgina kichik sanoat zonasiga tegishli faoliyat doirasida qoʻllaniladi. 8. Davlat soliq xizmati organlari: KSZ ishtirokchilari va ular tomonidan qoʻllanilgan soliq imtiyozlari summasi hisobini yuritadilar; Oʻzbekiston Respublikasi Iqtisodiyot va moliya vazirligiga har chorakda hisobot choragidan keyingi ikkinchi oyning 25-sanasidan kechiktirmay soliq imtiyozlari summasi toʻgʻrisida maʼlumotni taqdim etadi. 9. Soliq imtiyozlarini buxgalteriya hisobida aks ettirish tartibi Yuridik shaxslarga, soliqlar, bojxona va majburiy toʻlovlarni budjetga toʻlash boʻyicha berilgan imtiyozlarni rasmiylashtirish va buxgalterlik hisobida aks ettirish tartibi toʻgʻrisidagi nizom (roʻyxat raqami 1463, 2005-yil 2-aprel) bilan tartibga solinadi. 10. Mazkur Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javobgarlikka tortiladilar. 11. Soliq imtiyozlarining toʻgʻri qoʻllanishi ustidan nazorat davlat soliq xizmati organlari tomonidan qonunchilik hujjatlariga muvofiq amalga oshiriladi. 12. Mazkur Nizom Oʻzbekiston Respublikasi Savdo-sanoat palatasi bilan kelishilgan. STIR Yuridik shaxsning toʻliq nomi _______________________________________________________________ 12 oylik davr uchun yillik sof tushum toʻgʻrisidagi MAʼLUMOTNOMA* Koʻrsatkichlar Satr kodlari Summa(soʻm) Eksport hajmi (soʻm) 1 2 3 4 Yillik sof tushumning hisob-kitob qilingan summasi (020-satr+040-satr), shu jumladan: 010 soliq davrida (12 oylik davr boshlangan oydan boshlab) 020 (12 oylik davr tugaydigan hisobot davri) 030 030-satrdan 12 oylik davrni oʻz ichiga oluvchi oylarga toʻgʻri keluvchi sof tushum (030-satr/hisobot davrida oylar soni x qolgan oylar soni) 040 Maʼlumotnomani taqdim etish sanasiga belgilangan eng kam ish haqi 050 X Eng kam ish haqiga karrali miqdorlarda yillik sof tushumning hisob-kitob summasi 060 X Ishlab chiqarilgan mahsulotning eksport ulushi realizatsiyaning umumiy hajmidagi ulushi, %da (4-ustunning 010-satri/3 ustunning 010 satri x 100) 070 X